《送谯允蹈解青神赴永康学官二首》
宋代·史尧弼

簿领尘埃地，淹回岁月阑。
青山应有素，去路肯留难。
吏隐宁官冷，心清则体胖。
不嫌时拄笏，三十六峰寒。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。